83. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΕΡΓ ΑΣΙΑΣ Αριθ. 50896 της 25 Νοεμ. /1 Δεκ. 1994 ( ΦΕΚ Β΄  894) Καθορισμός ποσών στεγαστικών δανείων, ύψους επιτοκίων και λοιπών όρων χορήγησης δανείων από το Ειδικό Στεγαστικό Ανακυκλούμενο Κεφάλαιο ( ΕΣΑΚ) για δικαιούχους ΟΕΚ προγράμματος απογραφής 1983 και ειδικού προγράμματος δανειοδοτήσεως εξαιρετικών περιπτώσεων. Τροποποιήθηκαν οι παρ. 1, 2 και 3 της ίδιας 50896/94 απόφασης από την 50259/14 Ιουν. -4 Ιουλ. 1995 ( ΦΕΚ Β΄ 581), απόφ. Υπ. Εθν. Οικονομ., Οικονομικών και Εργασίας, κατωτ. αριθ. 86. Επίσης η ίδια απόφ. 50896/94, καθώς και η 50259/95, τροποποιήθηκαν μερικά, από την 50940/24 Οκτ. -1 Νοεμ. 1995, ΦΕΚ Β΄ 906, απόφ. υπ. εθν. Οικονομ. Οικονομικών, Εργασίας και Κοινων. Ασφαλίσεων, κατωτ. αριθ. 89. Έχοντας υπόψη: 1.Τις διατάξεις του Νόμ. 1558/85 «Κυβέρνηση και Κυβερνητικά Όργανα». 2.Τις διατάξεις του Π. Δ. 368/89 «Οργανισμός του Υπουργείου Εργασίας», όπως τροποποιήθηκαν. 3.Τις διατάξεις του Ν. Δ. 2963/54 «Περί ιδρύσεως Αυτόνομου Οργανισμού Εργατικής Κατοικίας» όπως τροποποιήθηκαν και ισχύουν σήμερα. 4.Τις διατάξεις του Νόμ. 1262/82 (ΦΕΚ 70 τ. Α΄ της 16. 6. 1982) «περί παροχής κινήτρων ενίσχυσης της Οικονομικής και Περιφερειακής ανάπτυξης της χώρας και τροποποίηση συναφών διατάξεων» όπως τροποποιήθηκαν και ισχύουν σήμερα. 5.Τις διατάξεις του Κανονισμού « περί προϋποθέσεων παροχής κατοικίας και δανείων υπό του ΟΕΚ» όπως τροποποιήθηκαν και ισχύουν σήμερα. 6.Τις διατάξεις του άρθρ. 2 του Νόμ. 1849/89 «Επέκταση και συμπλήρωση των στεγαστικών προγραμμάτων του Οργανισμού Εργατικής Κατοικίας και άλλες διατάξεις» (ΦΕΚ 113/Τ. Α/8. 5. 1989. 7.Την αριθ. 50305/2. 4. 91 απόφαση των Υπουργών Εθνικής Οικονομίας, Οικονομικών και Εργασίας «περί εφαρμογής προγράμματος δανειοδοτήσεως με τη σύσταση Ειδικού Στεγαστικού Ανακυκλούμενου Κεφαλαίου (Ε.Σ.-Α.Κ.)». 8.Τα αριθ. 29698/4452/20.10.94 και 29767/ 4461/21.10.1994 έγγραφα του ΟΕΚ με τα οποία μας υπέβαλε αποσπάσματα πρακτικών των αριθ. 73/13.10.1994 και 74/20.10.1994 συνεδριάσεων του Διοικητικού του Συμβουλίου. 9.Τις διατάξεις του άρθρ. 27 του Νόμ. 2081/1992 και 29Α του Νόμ. 1558/1985 και το γεγονός ότι από τις διατάξεις της αποφάσεως αυτής προκαλείται δαπάνη σε βάρος: του προϋπολογισμού του ΟΕΚ το ύψος της οποίας δεν είναι δυνατόν να προσδιορισθεί, αποφασίζουμε: 1.Τροποποιούμε μερικά την αριθ. 50305/2.4.1991 απόφασή μας και καθορίζουμε κατά περιοχές και κατηγορίες δικαιούχων τα ποσά των στεγαστικών δανείων που θα χορηγούνται από το πρόγραμμα του Ειδικού Ανακυκλούμενου Κεφαλαίου (Ε. Σ. Α. Κ. ) στους δικαιούχους του Ο. Ε. Κ. απογραφής 1983 και Ειδικού προγράμματος εξαιρετικών περιπτώσεων, το ύψος των επιτοκίων και τους λοιπούς όρους χορήγησης, όπως κατωτέρω: Για μεμονωμένα άτομα ή οικογενειακά χωρίς παιδιά: α)στην περιοχή Α 3.400.000 δρχ. β)στην περιοχή Β 3.750.000 δρχ. γ)στις περιοχές Γ και Δ 4.100.000 δρχ. Ο χαρακτηρισμός των περιοχών σαν Α, Β, Γ και Δ γίνεται όπως ορίζεται στην παρ. 1 του άρθρ. 3 του Νόμ. 1262/82, όπως τροποποιήθηκε και ισχύει σήμερα. (Μετά τη σελ. 68,9281)Σελ. 68,929 Τεύχος 1293-Σελ.81 Οργανισμός Εργατικής Κατοικίας 15.Β.β.80-83 2.Τα παραπάνω ποσά θα προσαυξάνονται κατά τα ακόλουθα ποσοστά: Α κατά 20% α)Για ανέγερση κατοικίας από τον δικαιούχο, είτε για αγορά κατοικίας ημιτελούς ή για την οποία δεν έχουν αρχίσει ακόμη οι εργασίες κατασκευής της. β)Για αγορά διαμερισμάτων, που έχουν μεν τελειώσει οι εργασίες κατασκευής τους, αλλά δεν έχουν ακόμη κατοικηθεί, εφ’ όσον η αγορά γίνεται από τους κατασκευαστές τους. Η ιδιότητα του πωλητή ως κατασκευαστή αποδεικνύεται από το αντίστοιχο εργολαβικό, εφ’ όσον η οικοδομή ανεγείρεται με αντιπαροχή, είτε από εργολαβικό άλλης οικοδομής, που ανήγειρε ή ενεγείρει ο πωλητής ή βεβαίωση της αρμόδιας Οικονομικής Εφορίας, στην οποία να βεβαιώνεται ότι ασκεί το επάγγελμα του κατασκευαστού, όταν ο πωλητής το προς πώληση διαμέρισμα έχει κατασκευάσει σε ιδιόκτητο οικόπεδο, είτε με εταιρικό. γ)Στα νέα ζευγάρια των περιοχών Β, Γ , και Δ, που τέλεσαν τους γάμους τους τρία χρόνια πριν την υποβολή της αίτησης ή πριν την έγκριση του δανείου. Β. κατά 30% Στους βαριά κινητικά ανάπηρους δικαιούχους, η κατάσταση των οποίων θα βεβαιώνεται με την προσκόμιση της ιατρικής γνωμάτευσης της Πρωτοβάθμιας Υγειονομικής Επιτροπής του Π. Δ. 611/77, ή των Υγειονομικών Επιτροπών των οικείων Ασφαλιστικών Οργανισμών. Γ κατά 40% Στα νέα ζευγάρια της περίπτ. 2. Α. γ όταν συντρέχουν και οι περιπτώσεις της παρ. 2Αα και Αβ. Δ. κατά 50% Στους βαριά κινητικά αναπήρους δικαιούχους της περίπτ. 2. Β, όταν συντρέχουν και οι περιπτώσεις της παρ. 2. Αα και Αβ. 3.Εφ’ όσον οι δικαιούχοι στεγαστικής συνδρομής έχουν προστατευόμενα παιδιά κατά τις διατάξεις του Κανονισμού «περί προϋποθέσεων παροχής κατοικίας και δανείων υπό του ΟΕΚ» το ύψος του δανείου προσαυξάνεται για κάθε προστατευόμενο παιδί χωρίς περιορισμό, όπως παρακάτω: α)Ανά 390.000 δρχ. για τους δικαιούχους της περιοχής Α β)Ανά 500.000 δρχ για τους δικαιούχους της περιοχής Β γ)Ανά 570.000 δρχ για τους δικαιούχους της περιοχής Γ και Δ. 4.Τα ποσά κατά το ανωτέρω θα χορηγηθούν σε όλους όσους θα υπογράψουν δανειακή σύμβαση, μετά την δημοσίευση της απόφασης αυτής στην Εφημερίδα της Κυβερνήσεως. Σελ.68,930 Τεύχος 1293-Σελ.82 5.Το ύψος του δανείου δεν μπορεί να υπερβαίνει την αξία της κατοικίας την αναγραφόμενη στο αγοραστικό συμβόλαιο, σε περίπτωση δε ανέγερσης κατοικίας την απαιτούμενη δαπάνη, η οποία εξάγεται ως γινόμενο της επιφάνειας της κατοικίας επί την τιμή ανά Μ2, η οποία έχει καθορισθεί ή θα καθορίζεται κάθε φορά με απόφαση του Δ. Σ. του Ο. Ε. Κ. 6.Τα ποσά των δανείων θα χορηγούνται στο σύνολό τους έντοκα υπέρ του δανειστού ΟΕΚ με ετήσιο επιτόκιο που καθορίζεται ως εξής: α)9% για μεμονωμένα άτομα ή οικογένεια χωρίς παιδιά β)8% για δικαιούχους με 1 προστατευόμενο παιδί γ)7% για δικαιούχους με 2 προστατευόμενα παιδιά δ)6% για δικαιούχους με 3 προστατευόμενα παιδιά και άνω. 7.Η Εξόφληση των χορηγουμένων δανείων θα γίνεται σε 25 χρόνια και θα αρχίζει ένα χρόνο μετά τη λήψη της πρώτης δόσης του δανείου όταν πρόκειται για οικοδόμηση κατοικίας ή ένα εξάμηνο μετά τη λήψη του δανείου όταν πρόκειται για αγορά κατοικίας. Κατά την ως άνω περίοδο χάριτος θα καταβάλλεται υπό των δανειοληπτών μόνο τόκος. 8.Τα ποσά θα εξοφλούνται σε συνεχείς εξαμηνιαίες ισόποσες τοκοχρεωλυτικές δόσεις. Η κάθε δόση θα αποτελείται από κεφάλαιο και από τόκους που θα αντιστοιχούν στο άληκτο κεφάλαιο, και θα προσαυξάνεται με τέλη χαρτοσήμου επί των τόκων της δόσης σύμφωνα με τις κείμενες διατάξεις ή με κάθε άλλο φόρο ή τέλος που τυχόν θα επιβληθεί. Αν δεν εξοφληθεί εμπρόθεσμα η ληξιπρόθεσμη δόση καταβάλλεται ο νόμιμος τόκος υπερημερίας. 9.Όσον αφορά τον τύπο και το μέγεθος των κατοικιών που αγοράζονται ή οικοδομούνται με το δάνειο καθώς και τους λοιπούς όρους χορήγησης των δανείων εφαρμόζονται τα οριζόμενα στην αριθ. 53126/1. 10. 1986 απόφαση του Υπουργού Εργασίας. 10.Διαδικαστικές λεπτομέρειας για την διεκπεραίωση του προγράμματος θα καθορισθούν στην σύμβαση που θα υπογραφεί μεταξύ του Ο. Ε. Κ. και του Πιστωτικού Οργανισμού. 11.Κατά τα λοιπά ισχύουν τα οριζόμενα στην αριθ. 50305/2.4.91 απόφασή μας. 12.Η απόφαση αυτή να κοινοποιηθεί και να δημοσιευθεί στην Εφημερίδα της Κυβερνήσεως. 15.Β.β.83 Οργανισμός Εργατικής Κατοικίας 